open-index/open-wikipedia-markdown huggingface dataset:
Knut Imerslund

**Knut Imerslund** (født 9. september 1944, død 10. august 2011 i Hamar) var en norsk litteraturhistoriker, særlig kjent for bøker og artikler om Alf Prøysen.

## Liv og virke
Han var norsklektor i Uppsala 1971–1976, ved Halden lærerhøgskole fra 1976 og senere ved Hamar lærerhøgskole/Høgskolen i Hedmark det meste av sin karriere.

Hans doktoravhandling var *Den estetisk-filosofiske skole i norsk litteraturforskning*, som utkom som bok i 1978. Han har redigert *Norsk litteraturkritikk 1914-1945* (1970) og barnelyrikkantologien *Meer grønt er Græsset : norsk barnepoesi fra Claus Frimann til Lillebjørn Nilsen* (1980). 

Han har redigert flere artikkelsamlinger om Alf Prøysen, som *Alf Prøysen - idylliker eller opprører? : artikler om Alf Prøysens forfatterskap*, *Graset er grønt for æille : ei bok om Alf Prøysen* og de fem første utgavene av *Prøysenårboka* Han har også skrevet egne artikkelsamlinger, sist *Rau skulle kjolen vara : artikler om Alf Prøysen og hans forfatterskap*.

Foruten Prøysen skrev han også om andre forfattere, særlig fra innlandsfylkene: Åsmund Sveen, Tryggve Andersen, Bjørnstjerne Bjørnson og Hulda Garborg. Da han døde arbeidet han med en biografi om Alf Prøysen.

Han skrev biografi om opplysningspresen Abraham Pihl.

## Utgivelser
*

## Referanser
Boxtop

***Boxtop*** er en sang skrevet av Ike Turner som ble spilt inn og gitt ut på singel med Ike Turner, Carlson Olover og Little Ann i 1958. Det er den aller første innspillingen til Tina Turner, et navn hun ikke fikk før i juli 1960, da deres store gjennombrudd kom med singelen *[[A Fool in Love]]*.

## Referanser
You’re My Baby

***You're My Baby*** er en sang skrevet av Ike Turner som ble spilt inn og gitt ut på albumet *[[The Soul of Ike & Tina Turner]]* med Ike & Tina Turner i 1960. Sangen ble gitt ut på singel senere samme år. Sangen er også å finne som B-side på singeln *[[I'm Jealous]]* som ble gitt ut i 1961.
Langrenn under Vinter-OL 2014 – 30 kilometer skiathlon menn

**Mennenes 30 kilometer jaktstart** under Vinter-OL 2014 gikk i Sotsji, Russland den 9. februar 2014 klokken 14:00 lokal tid.

## Kvalifisering
En utøver med maksimum av 100 FIS distansepoeng (A-krav) får delta i begge eller en øvelse (sprint/distanse). En utøver med maksimum 120 FIS sprintpoeng får delta i sprintøvelsen og 10&nbsp;km for kvinner eller 15&nbsp;km for menn forutsatt at utøveren ikke har mer 300 FIS-distansepoeng. Nasjonale olympiske komiteer som ikke har utøvere som tilfredsstiller A-kravet får delta med en utøver av hvert kjønn (kjent som grunnkvoten) på bare øvelsen 10&nbsp;km klassisk for kvinner eller øvelsen 15&nbsp;km klassisk for menn. Kvalifiseringsperioden begynte i juli 2012 og ble avsluttet 20. januar 2014.

## Program
Alle tider er (UTC+4).

## Resultater
Løpet startet kl 14:00 (lokal tid).

FF = Fotofinish

## Referanser
Sankt Ibs kirke (Roskilde)

**Sankt Ibs kirke**, oppkalt etter apostelen Jakob, er en kirkebygning som ligger i Roskilde, Danmark. Den ble oppført rundt år 1100 og har ikke vært i bruk som kirke siden 1808.

På dette tidspunkt var menigheten liten og det ble vedtatt å flytte den til den nærliggende Sankt Jørgenbjerg kirke. I en periode ble den benyttet som lasarett for spanske soldater som var innkvartert i Roskilde for deretter å bli solgt til en privatmann. Han fikk revet ned våpenhus, kor og tårn og brukte skipet som pakkhus.

I 1884 ble kirken tatt over av Sjællands Stiftlandsbykirker og sporene etter sykehuset og pakkhuset ble fjernet. Sankt Ibs kirke ble restaurert i 1922.

Det indre av kirken har rester av romanske kalkmalerier på østveggen. Det eldste er fra ca. 1200.

Kirken ble fredet i 1987.

## Referanser


## Eksterne lenker
*
Nørre herred (Bornholm)

**Nørre herred** var et av de fire herreder i Bornholms amt.

I herredet lå følgende sogn:
* Allinge-Sandvig sogn – (Allinge-Gudhjem kommune)
* Rutsker sogn – (Hasle kommune)
* Olsker sogn – (Allinge-Gudhjem kommune)
* Rø sogn – (Allinge-Gudhjem kommune)
* Hasle Sogn – (Hasle kommune)
* Klemensker sogn – (Hasle kommune)
 
## Kilder
*
Sønder herred

**Sønder herred** er et av de fire herreder i Bornholms amt.

I herredet ligger følgende sogn:
* Bodilsker sogn – (Neksø kommune)
* Nexø sogn – (Neksø kommune)
* Pedersker sogn – (Åkirkeby kommune)
* Poulsker sogn – (Neksø kommune)
* Aaker sogn – (Åkirkeby kommune) – Aakirkeby sogn
 
Til herredet hører i tillegg øygruppen Ertholmene med Christiansø. Øygruppen hører ikke inn under den kommunale inndeling, men forvaltes av Forsvarsministeriet.

I modsettning til øyas andre tre herreder, førte Sønder herred ikke herredsvåpen.

## Kilder
*
Vester herred

**Vester herred** er et av de fire herreder på Bornholm.

I herredet ligger følgende sogn (med deres 1970-2003-kommuner i parentes):
* Knudsker sogn – (Rønne kommune)
* Nyker sogn – (Hasle kommune)
* Nylarsker sogn – (Åkirkeby kommune)
* Rønne sogn – (Rønne kommune)
* Vestermarie sogn – (Åkirkeby kommune)

Da den danske kong Svend Grathe i 1149 avga de tre andre herreder (Nørre, Øster og Sønder herred) til kirken, beholdt han Vester herred med Rønne og Gamleborg i Almindingen. En tid senere oppføres Lilleborg til erstatning for det etter tiden foreldede Gamleborg.

## Kilder
*
Spetalen skole (Tjølling)

**Spetalen skole** var en folkeskole i daværende Tjølling kommune (nå Larvik). Den ble bygd i 1869. En ny skole ble bygd i 1899. Den ble nedlagt i 1962 da Tjodalyng skole åpnet, og revet i 1973.

## Referanser
Esbjerg stasjon

**Esbjerg stasjon** er en dansk jernbanestasjon i Esbjerg i Syddanmark. Stasjonen ble åpnet 1874 samtidig som Esbjerg havn ble anlagt. Dagens stasjonsbygning ble innviet 1904 og er tegnet av Heinrich Wenck. Den betjenes av lokal, regional og nasjonal fjerntrafikk.

Stasjonsbygningen ble fredet i 1983.

## Referanser
 
 


## Eksterne lenker
* 
* DSB
* Arriva
Bernstorffsgade (København)

**Bernstorffsgade** er en gate i København, som løper fra Vesterbrogade til Kalvebod Brygge. Gaten er oppkalt efter Johann Hartwig Ernst von Bernstorff. Det nåværende gateløp er til dels dominert av nærheten til Københavns hovedbanegård og Tivoli, men det er også andre sentrale bygninger langs denne.

Ved krysset med Vesterbrogade og Hammerichsgade ligger Panoptikonbygningen (og overfor ligger Hard Rock Cafe), og sør for Tietgensgade ligger Centralpostbygningen.

Bernstorffsgade løp opprinnelig langs den nåværende Banegårdspladsen, mellom Panoptikonbygningen og banegraven. Gaten ble endret ti sitt nåværende løp i forbindelse med byggingen av den nværende hovedbanegården, som ble innviet i 1911.

Blant arkitekter som gjennom årene har vært viktig for gatens utseende er blant andre::

* Heinrich Wenck, som tegnet Hovedbanegården og Centralpostbygningen
* Arthur Wittmaack, som i 1916 tegnet den danske indremisjonens bygning, Bernstorffsgade 21 (i dag Københavns kommune)
* Ernst Kühn, som i 1925, 1930 og 1943-46 moderniserte Restaurant Nimb
* Holm & Grut, som fra 1966 og i de kommende årene sto for utvidelse av Centralpostbygningen
* Ole Hagen, som i 1968-69 tegnet den nye Københavns godsbanegård

## Referanser

## Eksterne lenker
*
Let Me Touch Your Mind (sang)

***Let Me Touch Your Mind*** er en sang skrevet av Oliver Sain som ble spilt inn og gitt ut på singel med Ike & Tina Turner i 1972. Sangen ble gitt ut på albumet *[[Let Me Touch Your Mind (album)|Let Me Touch Your Mind]]* senere samme år.

## Referanser
Dzūkija

**Dzūkija** eller **Dainava** er en av de fem etnografiske regioner i Litauen. Dzūkija karakteriseres av befolkningens tradisjonelle livsstil og dialekt. Dzūkija har aldri vært en politisk eller administrativ enhet. Tradisjonelt er Alytus blitt betraktet som hovedstad i landsdelen, selv om det ikke er den største byen i Dzūkija.

## Referanser
Øster herred

**Øster Herred** er et av de fire herreder i Bornholms amt.

I herredet ligger følgende sogn:
* Gudhjem sogn – (Allinge-Gudhjem kommune)
* Ibsker sogn – (Neksø kommune)
* Svaneke sogn – (Neksø kommune)
* Østerlarsker sogn – (Allinge-Gudhjem kommune)
* Østermarie sogn – (Allinge-Gudhjem kommune)

## Kilder
*
I Want to Take You Higher

«**I Want to Take You Higher**» er en sang skrevet av Sly Stone som ble spilt inn og gitt ut på singel med Sly & the Family Stone i 1969.

Ike & Tina Turner spilte inn sangen og ga den ut på albumet *[[Come Together (album)|Come Together]]* i 1970. Sangen ble også gitt ut på singel senere samme år. Singelen kom på 25.-plass på R&B-lista, 34.-plass på pop-lista og 36.-plass i Canada.

Tina Turner spilte sangen live på sine show fra midten av 1970-tallet. 

## Eksterne lenker
*
Michael Christian Martinez

**Michael Christian Martinez** (født 4. november 1996) er en filippinsk kunstløper. Han kom på femteplass i juniorverdensmesterskapet i kunstløp i 2013 og har vunnet to internasjonale medaljer. Martinez er den første kunstløper fra Sørøst-Asia som har vært kvalifisert til olympiske leker og han er den eneste som representerte  Filippinene ved Vinter-OL 2014.

## Privatliv
Fra han var to måneder gammel har Martinez vært plaget av bronkitt. 
Selv om den kalde skøytebanen i utgangspunktet hadde en ødeleggende effekt, uttalte han i 2014, «year after year my health keeps improving, so my mother fully supported me to continue skating. He said it's better to spend the money on skating than in the hospital.»

Martinez har fullført videregående skole.

## Karriere
Martinez begynte med kunstløp i 2005 i SM Southmall-skøytebane. I 2009 mistet han to måneder med trening etter at et skøyteblad kuttet hans lår. I tillegg til å trene i Manila, startet han i 2010 med å trene flere måneder per år i California, der han arbeidet sammen med John Nicks og Ilia Kulik. 

## Referanser




## Eksterne lenker
* 
* 
* Michael Christian Martinez i sport-folio.net
* Michael Christian Martinez offisiell Facebookside
Bengt Ohlson

**Bengt** «**Fisken**» **Ohlson** (født 10. mars 1943) er en svensk tidligere ishockeyspiller og -trener. Han har blant annet vært hovedtrener for Norges herrelandslag i ishockey.

## Spillerkarriere

Som aktiv spiller på 1960-tallet spilte Ohlson forward for klubber som Häradsbygdens SS og Falu IF på nivå to i Sverige.	  	  	 		 	 	  	 

## Trenerkarriere

Ohlson var hovedtrener for Sveriges herrelandslag i 1981, og tok da sølv i A-VM på hjemmebane. Han valgte deretter å gå av som hovedtrener, men var senere andretrener i fire sesonger. Han var hovedtrener for Sveits fra 1983 til 1985, og på klubbnivå har han trent Fribourg og Leksand.

Bengt Ohlson overtok som sjef for det norske ishockeylandslaget i 1991. Han fikk tittelen «sportsdirektør», og fikk også ansvarsområder utover A-landslaget. 

Ohlson fikk to seiere med Norge under Albertville-OL, og endte på en niendeplass av tolv lag. Seieren over Italia var faktisk Norges første i ishockey under OL siden 1972. I Ishockey-VM 1992 åpnet Norge med fire strake tap, men Ohlson og landslaget beholdt plassen i A-gruppen etter å ha slått Frankrike 1-0 i siste kamp. 

Ishockey-VM 1993 ble også en skuffelse, og Norge var lenge på vei mot nedrykk til B-puljen. En 5-2-seier over et antatt sterkere Sveits i siste kamp førte imidlertid til at sveitserne rykket ned og Norge beholdt plassen. 

Det norske landslaget spilte svakt under Lillehammer-OL. Norge kom på sisteplass i pulja, og kom nest sist i turneringen. Under den siste gruppespillskampen mot Østerrike viste en norsk tilskuer sin misnøye mot Ohlson ved å kaste en diger fisk ut på isen.

## Kallenavn

Ohlsons far drev Leksands eneste fiskeforretning i 40 år, og Bengt Ohlson fikk derfor kallenavnet «fisken» allerede fra førsteklasse på skolen. Etter VM-sølvet med Sverige fikk han på folkemunne kallenavnet «silverfisken» (Strømsild, også kalt sølvfisk), mens han etter svake resultater i Izvestijaturneringen i 1980 ble omtalt som «torsken».

## Referanser




## Eksterne lenker
*
Württemberg-Hohenzollern

**Württemberg-Hohenzollern** var en delstat i Vest-Tyskland fra 1945 til 1952. Delstaten ble etablert innenfor den franske okkupasjonssonen i Tyskland. Den omfattet den sørlige del av den tidligere frie folkestaten Württemberg og den del av Provinsen Hohenzollern som tilhørte Fristaten Preussen. Delstatens hovedstad var Tübingen. Württemberg-Hohenzollern omfattet 10 406 km² med ca. en million innbyggere. Delstaten ble 25. april 1952 sammen med delstatene Baden og Württemberg-Baden, slått sammen til delstaten Baden-Württemberg.
## Referanser
Workin’ Together (sang)

***Workin' Together*** er en sang skrevet av Eki Renrut som ble spilt inn og gitt ut på albumet *[[Workin' Together (album)| Workin' Together]]* med Ike & Tina Turner i 1971. Sangen ble gitt ut på singel senere samme år. Singelen kom på 41.-plass på R&B-lista og 105.-plass på Pop-lista.

Earl Thomas & the Kings of Rhythm spilte inn sangen og ga den ut på albumet *Live At Biscuits & Blues* i 2012.

Andrew Gromiller and the Organically Grown spilte inn sangen og ga den ut på albummet *Nasty Groove* i 2013.
Kampdroider

**Kampdroider** er en fiktiv art fra *[[Star Wars]]*. Disse droidene hadde sin storhetsperiode for separatistene i forløper-trilogien: *[[Star Wars Episode I: Den skjulte trussel|Den skjulte trussel]]*, *[[Star Wars Episode II: Klonene angriper|Klonene angriper]]* og *[[Star Wars Episode III: Sithene tar hevn|Sithene tar hevn]]*. De ble kuttet ut så snart separatistene fikk kontroll over klonesoldatene, som egentlig hadde tilhørighet til den galaktiske republikken. De skal ha blitt offisielt slått av da sithherre Darth Vader kom til ledelsen.

## Eksterne lenker
*
Fredericia stasjon

**Fredericia stasjon** er en dansk jernbanestasjon i Fredericia i Syddanmark. Stasjonen er et knutepunkt for jernbanetrafikken mellom Jylland og København. Den betjenes av DSB.

Stasjonsbygningen er tegnet av K.T. Seest.

## Galleri

File:Fredericia Station 01.jpg | Stasjonen sett fra nord.
File:DB 185 324 at Fredericia Station.jpg | Elektrisk lokomotiv i stasjonshallen.
File:Fredericia Station 05.jpg | Perrongtunnelen.
File:Fredericia Station 06.jpg | Forhallen.
File:Fredericia Station 08.jpg | Billettkontoret, et av de få som enda eksisterer.
File:Fredericia Station 11.jpg | Bybussterminalen.


## Referanser


## Eksterne lenker
* 
* DSB
Kari Peters

**Kari Peters** (født 1985) er en langrennsløper fra Luxembourg. Han deltok i Vinter-OL 2014 i Sotsji, hvor han også var flaggbærer under åpningsseremonien. Han var den første langrennsløperen som representerer Luxembourg i et OL.

## Referanser


## Eksterne lenker
*
Honky Tonk Women

**«Honky Tonk Women»** er en sang skrevet av Mick Jagger og Keith Richards som ble spilt inn og gitt ut på singel med The Rolling Stones i 1969. Singelen kom på 1.-plass i Storbritannia der den lå i fem uker og lå fire uker på 1.-plass i USA på Billboard Hot 100.

## Ike & Tina Turners coverversjon

Ike & Tina Turner spilte inn sangen og ga den ut på albumet *[[Come Together (album)|Come Together]]* i 1970. Sangen ble også gitt ut på singel senere samme år.

## Eksterne lenker
*
Robert Samuelson

**Robert Lewis Samuelson** (født 30. juni 1966 i Port Jefferson i New York), amerikansk volleyballspiller som deltok i de olympiske leker 1992 i Barcelona.

Samuelson vant en olympisk bronsemedalje i volleyball under OL 1992 i Barcelona. Han var med på det amerikanske laget som kom på tredjeplass i volleyballturneringen bak Brasil og Nederland. De tapte semifinalen mot Brasil med 1-3 men vant bronsefinalen med 3-1 over Cuba. Samuelson spilte åtte kamper i OL-turneringen.
## OL-medaljer
* 1992  Barcelona -   Bronse i volleyball menn  USA

## Referanser


## Eksterne lenker
*
Rolf Kristiansen

**Rolf Kristiansen** (1906–1988) var en norsk kunstner, kjent for sine tresnitt og malerier. 

Han flyttet til Oslo for å gå i lære. Han begynte privat hos kunsteneren Jacob Sømme og var deretter elev ved Statens kunstakademi under Halfdan Strøm og Axel Revold i 1928-29. I 1937 var han representert på høstutstillingen og i 1946 hadde han sin første separatutstilling ved Galleri Per i Oslo. Han hadde flere studieopphold og utstillinger i utlandet, blant annet i England, Spania, Sør-Amerika og Afrika. 

Han bodde fra 1920-årene i Vaulen i Stavanger.

Kristiansen er mest kjent for sine tresnitt, men har også eksperimentert i andre retninger, blant annet med oljemalerier i ekspresjonistisk stil. Hans tresnitt gir ofte uttrykk for emosjonelle og mørke aspekter ved livet, som «død, tilintetgjørelse, ekstase og ensomhet». 

Kristiansen ble av beskrevet som den nye Munch av Revold. Motivene i hans tresnitt og malerier peker mot en påvirkning av den kjente norske kunsteren. På tross av en bred utdannelse og erfaring, fikk han aldri den anerkjennelsen som blant annet Revold forventet. Han er representert ved Nasjonalgalleriet med *Figur med flaske. Drømmepike*, i Statens Museum for Kunst i København, og ved Nasjonalmuséet i Stockholm.

## Referanser
Allocrangonyctoidea

* 5 familier
* 7 slekter

**Allocrangonyctoidea** er en av tre overfamilier som inngår i infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. 

Denne gruppens arter lever alle i ferskvann, stort sett i Europa men også tre meget små slektter i henholdsvis USA, Madagaskar og Kerguelen (Indiahavet). Gruppen har 5 familier og 7 slekter, og flere av slektene er (2013) monotypiske.

## Gruppens taksonomi
En moderne oppdatering av systematikken gis nedenfor i lys av 2013-revisjonen av storkrepsenes taksonomi, med basis i *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +30&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - minst 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier, minst 5&nbsp;000 arter Lowry & Myers, 2013
******* Infraorden Gammarida
******** Parvorden Gammaridira Latreille, 1802
******** Parvorden Crangonyctidira Bousfield, 1973
********* Overfamilie Crangonyctoidea  Bousfield, 1973
********* Overfamilie Allocrangonyctoidea  Holsinger, 1989
********** Familie Allocrangonyctidae  Holsinger, 1989
*********** *Slekt [[Allocrangonyx]]* Schellenberg, 1936 - USA 
********** Familie Crymostygidae  Kristjánsson & Svavarsson, 2004
*********** *Slekt [[Crymostygius]]* Kristjánsson & Svavarsson, 2004 - Island 
********** Familie Dussartiellidae  Lowry & Myers, 2012 - Madagaskar 
*********** *Slekt [[Dussartiella]]* Ruffo, 1979
*********** *Slekt [[Reinhardia]]* Iannilli, Krapp & Ruffo, 2011
********** Familie Kergueleniolidae  Lowry & Myers, 2013 - Kerguelen
*********** *Slekt [[Kergueleniola]]* Ruffo, 1970
********** Familie Pseudoniphargidae  Karaman, 1993
*********** *Slekt [[Parapseudoniphargus]]* Notenboom, 1988
*********** *Slekt [[Pseudoniphargus]]* Chevreux, 1901

## Referanser


## Eksterne lenker
*
Reindalen (Tafjord)

**Reindalen** er et dalføre i Tafjordfjella. Reindalsseter turisthytte er sentrum i rute- og hyttenettet i Tafjordfjella. Etter kjøp av et gårdsbruk i Nedste-Rødal ble turistforeningen grunneier i Reindalen. Nedste-Rødal ble neddemt ved oppføring av Zakariasdammen i 1966, mens Reindalen ble spart. Dalføret er en del av Tafjorden-Reindalen landskapsvernområde i utkanten av Reinheimen nasjonalpark. Dalen utgjør en vid gryteaktig innsenkning med eldgamle kjempefuruer. For enden av Øvre Reindal ligger Puttegga, fylkets høyeste fjell.

Reindalen ligger mer enn 700 meter over havet, men har stor furuskog med blant annet et fredet tre som er opp mot 1000 år gammelt. Omkring 1900 ble det satt opp to sager i den veiløse dalen for produsere trelast av den store skogen. Plankene ble kjørt på sledeføre og deretter på løypestreng til Rødal. Trelasten ble brukt til husbygging flere stader i Norddal kommune samt til ostekasser. Jacobsaga ble restaurert i 1989 av Storfjordens Venner og tilhører nå Ålesund-Sunnmøre Turistforening. Reindalssaga (eller Petersaga) var ferdig restaurert i 2009. 

Reindølå renner via Reindalsfossen til vannkraftmagasinet Zakariasvatnet. Vassdraget er også regulert lenger oppe ved at vann føres i tunnel fra Veltdalen forbi Reindalen til Tafjord 5 ved Zakariasvatnet. Forøvrig er Reindalen uberørt av kraftutbygging. Før Tafjord 5 med tilhørende tunnelsystem ble bygget, ble Veltdalen bare utnyttet som magasin og vann ble sluppet gjennom Reindalen for å etterfylle inntaksmagasinene nedstrøms (Onilsavatnet og Zakariasvatnet). På 1970-tallet var Stortingets industrikomite opprinnelig åpne for kraftutbygging i Reindalen med Reindalsfossen.

## Referanser
Star Wars Episode III: Revenge of the Sith (videospill)

***Star Wars Episode III: Revenge of the Sith*** er et videospill fra LucasArts til Xbox, PlayStation 2, Gameboy Advance, Nintendo DS og mobiltelefon, som ble lansert 2. mai 2005.

Spillet følger omtrent samme handling som i filmen den er basert på. I spillet spiller man enten Obi-Wan Kenobi eller Anakin Skywalker i tredjeperson, og man kan både kjempe med lyssverd og med «krafthandlinger» som for eksempel *force push* eller *force lightning*. Spillet inkluderer også en alternativ slutt med Anakin som hersker over galaksen i tillegg til filmens originale slutt.

I singleplayer-modus kan spilleren veksle mellom å spille enten Anakin Skywalker eller Obi-Wan Kenobi. De spillbare figurene (med unntak av MagnaGuard) er utstyrt med minst en lyssabel. Spillerens karakter kan oppgradere angrep og få nye angrep etter hvert som man går gjennom spillet. Hver evne, med unntak av Force Dash, kan oppgraderes til kraftigere nivåer. PlayStation 2 og Xbox-versjonene av spillet har en duell-modus for en rekke spillere, hvor to spillere kan møte hverandre til en lyssabel-duell.

Som med PlayStation 2 og Xbox-versjonene, får spillerne etter hvert mulighet til å blant annet oppgradere karakterens angrep og evner, låse opp nye evner, og forbedre sin statistikk etter å ha gjennomført forskjellige nivå. Game Boy Advance-versjonen av spillet lar to spillere koble seg sammen, og delta i eksklusive samarbeidsoppdrag i rollene som Anakin Skywalker og Obi-Wan. Eller få de to karakterene til å slåss mot endeløse bølger av fiender, og se hvem av dem som kan overleve lengst. Spillere får også mulighet til å være pilot, eller slåss om bord på, forskjellige ikoniske kjøretøy av Star Wars - for eksempel Millennium Falcon.

## Forskjeller fra filmen
### Utvidede sekvenser
* Jakten på kansleren på slagskipet 
* Letingen etter General Grievous på Utapau 
* Obi-Wans endelige konfrontasjon med Grievous 
* Anakins forræderi av Mace Windu 
* Darth Vaders ødeleggelsen av jeditempelet 
* Obi-Wand flukt fra Utapau 
* Darth Vaders jakt og drapet på den separatistiske lederskap på Mustafar
* Obi-Wan og Yoda er infiltrasjon av den kompromitterte Jedi Temple

## Mottagelse

Spillet fikk blandede kritikker når det ble sluppet ut. GameRankings og Metacritic ga spillet 71,85 % og 73 av 100 for DS-versjonen; 71,41 % og 73 av 100 for Game Boy Advance-versjonen; 65,85 % og 61 av 100 for Xbox-versjonen; og 64,53% og 60 av 100 for PlayStation 2-versjonen.

## Referanser
Struer stasjon

**Struer stasjon** er en dansk jernbanestasjon i Struer i Midtjylland, den ble åpnet 1865 da Langå–Struer-banen ble forlenget fra Skive til Struer. Stasjonen er knutepunkt for strekningen mot Esbjerg, Langå og  Thisted. Den betjenes av DSB og Arriva.

## Eksterne lenker
* 
* DSB
Urban Jürgensen

**Urban Bruun Jürgensen** (også **Urbain** og **Jørgensen**) (1776–1830) var en dansk kronometer- og urmaker.

Han gikk i lære hos sin far, hoffurmaker Jürgen Jürgensen (1745–1811) og ble videreutdannet i Sveits, Paris og London. Ved farens død, opprettet Jürgensen sin egen virksomhet med fremstilling av kronometre, astronomiske pendelur og metaltermometre. Hans bok *Regler for Tidens nøiagtige Afmaaling ved Uhre* (1804) utkom på flere språk.

Urban Jürgensen var storebror til eventyreren Jørgen Jørgensen.

## Referanser
Kristine Moldestad

**Kristine Moldestad** (født 1969) er en norsk tidligere håndballspiller. Hun spilte for Larvik HK og det norske landslaget på 1990-tallet. Hun deltok under OL i Atlanta 1996 der Norge ble nr. fire.

## Eksterne lenker
*
Hege Kristine Kvitsand

**Hege Kristine Lund Kvitsand** (født 14. juni 1973 i Trondheim) er en norsk tidligere håndballspiller. Hun spilte for Sjetne, Byåsen, Bækkelaget SK og Norge på 1990-tallet. Hun var håndballspiller for GOG i Odense i Danmark sesongen 1997/98 Hun har bronse fra VM i Norge i 1993, bronse fra EM i Tyskland i 1994, og sølv fra VM i 1997 i Østerrike/Ungarn. Hun deltok også for Norge under OL i Atlanta i 1996 der hvor Norge ble nr. fire. Hege ble kåret årets spiller i Norge sesongen 1994/95. Hun er utdannet statsautorisert revisor og jobber som økonomisjef i Viking Venture i Trondheim.

## Referanser


## Eksterne lenker
*
Kari Solem

**Kari Solem Aune** (født 1974) er en norsk tidligere håndballspiller. Hun spilte for Byåsen IL og Norge på 1990-tallet. Hun deltok for Norge under Sommer-OL 1996 i Atlanta der Norge ble nr. fire.

## Eksterne lenker
*
Sahra Hausmann

**Sahra Hausmann** (født 1973) er en norsk tidligere håndballspiller. Hun spilte for Bækkelaget og for Norge på 1990-tallet. 

Hausmann var med på Norges lag som ble verdensmester under VM i 1999. Under EM i 1998 var hun med på det norske laget som ble europamester.  Hun var med å ta sølv for Norge i EM i 1996 og i VM i 1997. Hun deltok for Norge under OL i Atlanta i 1996 der landslaget ble nummer fire.

## Eksterne lenker
*
Lien Te-an

**Lien Te-An** (født 29. oktober 1994) er en taiwansk aker. Han representerte landet sitt under Vinter-OL 2014 i Sotsji, der han ble nummer 39 i singel. 

## Referanser


## Eksterne lenker
*
Alexander Ferlazzo

**Alexander Ferlazzo** (født 3. april 1995) er en australsk aker. Han representerte landet sitt under Vinter-OL 2014 i Sotsji, der han ble nummer 33 i singel. 

Under Vinter-OL 2022 i Beijing, ble han nummer 16. 

## Referanser


## Eksterne lenker
*
Bruno Banani

**Bruno Banani** (født 4. desember 1987 som **Fuahea Semi**) er en tongansk aker. Han representerte landet sitt under Vinter-OL 2014 i Sotsji, der han ble nummer 32 i singel. Han er sponset av klesmerket med samme navn.

## Referanser


## Eksterne lenker
*
Jann Sjursen

**Jann Jacob Sjursen** (født 1963) er en dansk organisasjonsmann og tidligere kristendemokratisk politiker.

Han vokste opp i et indremisjonsmiljø i Næstved som sønn av forretningsfører Leif Sjursen og kirketjener Kirsten Sjursen. Han gikk gymnaset i Næstved, bibelskole i Børkop og deretter Indre Missions lærerseminar i Haslev. Han begynte i 1988 som lærer ved den katolske privatskolen Vor Frue Skole i Næstved.

Han var generalsekretær i Kristendemokratisk Ungdom i Norden 1986–1989 og formann i Kristeligt Folkepartis Ungdom 1987–1989, deretter formann i Kristeligt Folkeparti (nå Kristendemokraterne) 1990–2002. Sjursen satte seg fore å gi partiet en mer ungdommelig fremtoning, og dreide partiet mot sentrum med vekt på familiepolitikk, etiske og moralske verdier, sysselsetting og miljøvern. I 1992 tok han også klar stilling imot Maastricht-traktaten, som flertallet valgte å avvise i en folkeavstemning det året. Han var energiminister i Poul Nyrup Rasmussens sentrum–venstreregjering 1993–1994. Etter at partiet ikke nådde sperregrensen på 2 % ved valget i 1994, orienterte Sjursen partiet mot høyre og gikk inn for borgerlige regjeringer ved valgene i 1998 og 2001.

Sjursen var valgt til Folketinget fra Århus amtskrets 1998–2005. I 2001 ble han formann i Folketingets utenrikspolitiske nemnd. Han var formann i folketingsgruppen frem til 2003, da han kom i konflikt med partiledelsens linje. I 2007 meldte han seg ut av partiet i protest mot Kristendemokraternes mindre restriktive holdning i abortsaken.

Han var generalsekretær i den katolske hjelpeorganisasjonen Caritas Danmark 2007–2019.

## Referanser
Sebramusling

**Sebramusling** (*Dreissena polymorpha*) er en liten ferskvannsmusling.

Den blir 25–40&nbsp;mm lang. Skallet er trekantet med varierende farge. Det typiske sebramønstret med mørke striper på lys bakgrunn vises best hos unge eksemplarer. Eldre individer er ofte ensfarget brune.

Leveviset minner om blåskjell; den fester seg til underlaget med byssustråder og lever av partikler som filtreres ut av vannet. Arten lever for det meste i ferskvann, der den finnes i dammer, innsjøer og elver. Den kan også leve i brakkvann med opptil 6&nbsp;‰ saltholdighet.

Sebramusling hører hjemme i området ved Svartehavet og Det kaspiske hav, men begynte allerede tidlig på 1800-tallet å spre seg i Europa gjennom kanalsystemene og finnes nå i nesten hele verdensdelen. I 1988 ble det første nordamerikanske funnet gjort i den canadiske delen av De store sjøer. Den er etablert i Mälaren i Sverige siden 1920-tallet, men er ennå ikke funnet i Norge.

Invasjon av sebramusling fører til store endringer i de akvatiske økosystemene. Den opptrer i så store mengder at den fortrenger andre arter. Filtreringen er så effektiv at de fysiske egenskapene til vannforekomstene endres. Den gjør også skade ved å tette igjen utslippsledninger og inntak for kjølevann. I Fremmedartslista regnes sebramusling som en dørstokkart, og den er plassert i kategorien *svært høy risiko*. Arten er tatt med i Verdens naturvernunions liste over de 100 mest skadelige invaderende artene i verden.

## Referanser




## Eksterne lenker

*
Austroniphargidae

* 3 slekter
* 5 arter

**Austroniphargidae** er en av de 4 familiene i overfamilien Crangonyctoidea som inngår i infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. 

Denne gruppens arter lever alle i ferskvann. Gruppen har 3 slekter og 5 arter.

## Gruppens taksonomi
En moderne oppdatering av systematikken gis nedenfor i lys av 2013-revisjonen av storkrepsenes taksonomi, med basis i *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Gammarida
******** Parvorden Crangonyctidira Bousfield, 1973
********* Overfamilie Crangonyctoidea  Bousfield, 1973
********** Familie Austroniphargidae  Iannilli, Krapp & Ruffo, 2011
*********** *Slekt [[Austroniphargus]]* Monod, 1925 = *[[Niphargopsis]]* Monod, 1925 - Madagaskar
************ *[[Austroniphargus bryophilus]]* Monod, 1925
************ *[[Austroniphargus petiti]]* Monod, 1925
*********** *Slekt [[Davidia]]* Iannilli, Krapp & Ruffo, 2011
************ *[[Davidia spinicaudata]]* Iannilli, Krapp, & Ruffo, 2011
*********** *Slekt [[ Libertinia]]* Iannilli, Krapp & Ruffo, 2011
************ *[[Libertinia latibasis]]* Iannilli, Krapp & Ruffo, 2011
************ *[[Libertinia longitelson]]* Iannilli, Krapp & Ruffo, 2011

## Referanser


## Eksterne lenker
*
Tina Weirather

**Christina «Tina» Weirather** (født 24. mai 1989) er en tidligere alpinist fra Liechtenstein. Hun debuterte i verdenscupen i 2005, og deltok i vinter-OL i 2006. I junior-VM i alpint 2006 tok hun gull i storslalåm og i junior-VM i alpint 2007 tok hun gull i utfor.

Hun gikk glipp av vinter-OL 2010 på grunn av skade. Weirather representerte hjemlandet i vinter-OL 2014 i Sotsji der hun var flaggbærer, men startet ikke i noen av rennene på grunn av skade. Hun vant sitt første verdenscuprenn 1. mars 2013 i super-G i Garmisch-Partenkirchen. Hun vant super-G-cupen sesongen 2016/17.

I vinter-OL 2018 i Pyeongchang tok Weirather bronse i super-G, elleve hundredeler etter Ester Ledecká, Tsjekkia og ti hundredeler etter Anna Veith, Østerrike.

Hun la opp i 2020. Hun er datter av alpinistene Harti Weirather fra Østerrike og Hanni Wenzel fra Liechtenstein.

## Pallplasseringer i verdenscupen

## Referanser


## Eksterne lenker
* 
*
Emanuel Rieder

**Emanuel Rieder** (født 1. oktober 1993) er en italiensk aker. Han ble olympisk mester i dobbel og tok bronse i stafett i Vinter-OL 2026.

Han representerte landet sitt under Vinter-OL 2014 i Sotsji, der han ble nummer 19 i singel. 

Under Vinter-OL 2022 i Beijing ble han nummer 6. 

## Referanser


## Eksterne lenker
*
Tønnes Stang Rolfsen

**Tønnes Stang Rolfsen** (født 21. januar 1988) er en norsk aker. Han representerte landet sitt i Vinter-OL 2014 i Sotsji, der han ble nummer 18 i singel. 

## Referanser


## Eksterne lenker
*
Maciej Kurowski

**Maciej Kurowski** (født 19. juni 1986) er en polsk aker. Han representerte landet sitt under Vinter-OL 2014 i Sotsji, der han ble nummer 23 i singel. 

## Referanser


## Eksterne lenker
*
Semjon Pavlitsjenko

**Semjon Aleksandrovitsj Pavlitsjenko** (russisk: Семён Александрович Павличенко; født 11. mai 1991) er en russisk aker. Han representerte landet sitt under Vinter-OL 2014 i Sotsji, der han ble nummer 5 i singel. 

Under Vinter-OL 2022 i Beijing, ble han nummer 10. 

## Referanser


## Eksterne lenker
*
Bruvollelva kraftverk

**Bruvollelva kraftverk** er et vannkraftverk ved Snåsavatnet i Snåsa kommune i Trøndelag.

Det er et elvekraftverk som utnytter et fall på 117 meter i Bruvollelva.

Installert effekt er 3,8 MW fra en francisturbin. Årsproduksjon er 12,4 GWh.

## Referanser


## Kilder
* 
* NVE vannkraftdatabase
* Småkraft
Aking under Vinter-OL 2014 – Singel menn

**Herrenes singel** i aking under Vinter-OL 2014 fant sted mellom 8. og 9. februar 2014 på Sliding Center Sanki i Rzjanaja Poljana, Russland. 

## Resultater
Det ble konkurrert i fire omganger over to dager.

## Referanser
Dominik Fischnaller

**Dominik Fischnaller** (født 1993) er en italiensk aker. Han representerte landet sitt under vinter-OL 2014 i Sotsji, der han ble nummer 6 i singel.

Han tok bronse i singel 
i vinter-OL 2022 i Beijing.

Under Vinter-OL 2026 tok han to bronsemedaljer.

## Referanser


## Eksterne lenker
*
Byafossen kraftverk

**Byafossen kraftverk** er et vannkraftverk i Steinkjer kommune i Trøndelag.

Det er et elvekraftverk som utnytter et fall på 8 meter i Byaelva ved utløpet av Reinsvatnet.

Kraftverket fra 1936 ble revet og erstattet av et helt nytt anlegg i 2018. Produksjonen har økt fra 20 til 36 GWh.

Installert effekt er 6 MW fra to kaplanturbiner. Årsproduksjon er 36 GWh.

## Referanser


## Kilder
* 
* NVE vannkraftdatabase
* NTE Vannkraft
* NTE: Ny kraftstasjon i Byafossen (arkiv)
* Steinjer24: Utbygging av kraftverk går som planlagt (arkiv)
Perthiidae

* 1 slekt
* 2 arter

**Perthiidae** er en av de 4 familiene i overfamilien Crangonyctoidea som inngår i infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. 

Denne gruppens arter lever alle i ferskvann i Australia. Gruppen har bare en slekt med to arter.

## Gruppens taksonomi
En moderne oppdatering av systematikken gis nedenfor i lys av 2013-revisjonen av storkrepsenes taksonomi, med basis i *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Gammarida
******** Parvorden Crangonyctidira Bousfield, 1973
********* Overfamilie Crangonyctoidea  Bousfield, 1973
********** Familie Perthiidae  Williams & Barnard, 1988
*********** *Slekt [[Perthia]]* Straskraba, 1964 - Australia
************ *[[Perthia acutitelson]]* Straskraba, 1964
************ *[[Perthia branchialis]]* (Nicholls, 1924)

## Referanser


## Eksterne lenker
*
Statsfeminisme

**Statsfeminisme** er et statsvitenskapelig begrep som ble etablert av Helga Hernes i 1987 med boken *Welfare State and Woman Power: Essays in State Feminism*. Hernes brukte begrepet om den nordiske modellen og mer spesifikt om likestillingspolitikken i de nordiske landene på den tiden, og hvordan staten og kvinnebevegelsen samspiller om utforming av politikken på dette området.

Begrepet statsfeminisme beskrev nordisk politikk og feministisk ideologi. Statsfeminismen karakteriseres av en feministisk politikkutvikling gjennom politiske institusjoner. Den blir utviklet i samspill mellom feministisk mobilisering og agitering «nedenfra» (i feministbevegelse og –organisasjoner), og «ovenfra» (gjennom staten og i partipolitikken).

## Eksempler på statsfeminisme

* Politiske kampanjer for å få flere kvinner inn i kommunestyrer og storting, som for eksempel førte til "Kvinnekuppet" i Asker kommunestyret i 1971
* Krisesentrene, som startet som frivillig arbeid og ble til kommunalt ansvar med krisesenterloven fra 2010.
* Betalt fødselspermisjon og pappaperm er en del av den skandinaviske statsfeminismen.
## Kritikk av statsfeminisme

Ifølge forsker Siri Øyslebø Sørensen ved NTNU, som har studert 700 avisartikler om feminisme i perioden 2007-2011, uttrykker mange ulike debattanter motstand mot statsfeminisme, men det er uklart hvordan de definerer begrepet. For eksempel har enkelte tatt til orde før at norske feminister svikter innvandrerkvinner ved å overser den grunnleggende kvinnekampen om retten til å bestemme over egen kropp og arbeid, og heller kjemper for «luksusrettigheter» som kvotering til styrer.  

## Referanser
Døla kraftverk

**Døla kraftverk** er et vannkraftverk i Steinkjer kommune i Trøndelag.

Det er et elvekraftverk som utnytter et fall på 169 meter i Døla.

Installert effekt er 2,1 MW. Årsproduksjon er 5,1 GWh.

I 2016 ble kraftverket solgt fra NTE til Chr Salvesen & Chr Thams Communications Aktieselskap(CSCTCA). CSCTCA ble kjøpt av Småkraft AS i 2022.

## Referanser


## Kilder
* 
* NVE vannkraftdatabase
* NTE (arkiv)
* Bekk og Strøm
Smørum herred

**Smørum Herred** var et herred i tidligere Københavns amt. Det lå midt i amtet. I sør grenset det til Tune herred og Sømme Herred, og hadde et stykke kyst ved Køge Bugt. Mot øst grenset det til Sokkelund herred, og mot vest til Ramsø herred. I nord grenset det til Frederiksborg amt. Herredet hørte i middelalderen inn under Sjællands Østersyssel.

## Prostier
Prostier i Smørum herred:
* Ballerup-Værløse prosti, Ballerup-Furesø Provsti og Frederikssund Provsti. 
* Glostrup prosti.
* Høje Taastrup prosti, (Reerslev sogn) ligger i (Høje-Taastrup Kommune) i Høje Taastrup prosti i Tune Herred).
* Rødovre-Hvidovre prosti. (Avedøvre sogn ligger i Smørum herred).

## Sogn
Sogn i Smørum herred:
* Avedøre sogn
* Ballerup sogn
* Brøndby Strand sogn
* Brøndbyvester sogn
* Brøndbyøster sogn
* Glostrup sogn
* Hedehusene sogn
* Herstedvester sogn
* Herstedøster sogn
* Hvidovre sogn, ved grensen mellom Sokkelund Herred og Smørum Herred.
* Høje Tåstrup sogn
* Ishøj sogn
* Ledøje sogn
* Måløv sogn 
* Nygårds sogn 
* Opstandelseskirkens sogn
* Pederstrup sogn
* Reerslev sogn (Høje-Taastrup Kommune) som ligger i Tune Herred
* Rødovre sogn, ved grensen mellom Sokkelund Herred og Smørum Herred.
* Rønnevang sogn
* Sengeløse sogn
* Skovlunde sogn
* Smørum sogn
* Torslunde sogn
* Tåstrup Nykirke sogn 
* Vallensbæk sogn
* Værløse sogn

## Kilder
* 
* 
* Trap Danmark 4. udgave 1921
* DIS-Danmark Amt-Herred-Sogn
Havdal kraftverk

**Havdal kraftverk** er et vannkraftverk i Lierne kommune i Trøndelag.

Det er et elvekraftverk som utnytter et fall på 51 meter i Havdalselva.

Denne elven renner ut i Kvarnbergsvattnet. Det er starten på Sveriges tredje største elv Ångermanälven, som renner ut i Østersjøen.

Kraftverket har to francisturbiner, på 1,5 og 1 MW. 
Installert effekt er 2,5 MW. Årsproduksjon er 10 GWh.

## Referanser


## Kilder
* 
* NVE vannkraftdatabase
* Småkraft
Gravbrøtfoss kraftverk

**Gravbrøtfossen kraftverk** er et vannkraftverk i Snåsa kommune i Trøndelag.

Det er et elvekraftverk som utnytter et fall på 59 meter i Storåselva.

Installert effekt er 2,1 MW fra 2 francisturbiner. Årsproduksjon er 10 GWh.

Norsk Vannkraft AS overtok Gravbrøtfoss Kraft AS fra grunneierne i 2021.

## Referanser


## Kilder
* 
* NVE vannkraftdatabase
* Norsk Vannkraft AS
Julfoss kraftverk

**Julfoss kraftverk** er et vannkraftverk i Lånke i Stjørdal kommune i Trøndelag.

Det er et elvekraftverk som utnytter et fall på 58 meter i elven Leksa.

Installert effekt er 2,4 MW fra to francisturbiner. Årsproduksjon er 6,9 GWh.

Norsk Vannkraft AS overtok Julfoss Kraftverk AS i 2022 fra lokale grunneiere.

## Referanser


## Kilder
* 
* NVE vannkraftdatabase
* Norsk Vannkraft AS
Røstad kraftverk

**Røstad kraftverk** er et vannkraftverk i Indre Fosen kommune i Trøndelag.

Det er et elvekraftverk som utnytter et fall på 83 meter i Innerelva.

Installert effekt er 2,8 MW fra to francisturbiner. Årsproduksjon er 8 GWh.

## Referanser


## Kilder
* 
* NVE vannkraftdatabase
* Nordkraft
Skridulaupbu

**Skridulaupbu** er en selvbetjent turisthytte ved Rauddalsvatnet i Breheimen nasjonalpark, og ble bygdet på 1950-tallet. Hytta er oppkalt etter fjellet i nord kalt Skridulaupen. Det er nødvendig kjøkkenutstyr og vedovn i den relativt lille tømmerhytta. Til tross for at hytta ligger en dagsmars fra Grotli Høyfjellshotell og Pollfoss hotell, har det helt siden hytta var ny ikke vært særlig flere enn 40-50 overnattinger per år. 

## Kuriosa
I hyttebøkene tilbake til 1950-tallet kan en lese om forskjellige hendelser og bakgrunnen for hytta. En av årsakene til at hytta ble bygget, var at for skiturister var ruta fra Grotli til Sota Sæter svært lang. Ved etablering av Skridulaupbu ville dette bli mindre av en manndomsprøve. En episode beskrevet er at hytta hadde mange turister samtidig, uten sengeplass til alle, og som har værfaste i påska i flere dager. Det står også om en rednignsaksjon på 50-tallet med omkomne skiturister. Videre står det å lese at en turist foreslår at hytteansvarlig bør få på plass en skomakerlest for å reparere beksømstøvler. Denne står i hytta fremdeles. 

I mer moderne tid kan en lese om turister som beklager seg over den strabasiøse turen over til Slæom turisthytte, og at merkingen her er dårlig. Denne turen går over snø og breområder, og spesielt om snøen ligger lenge utpå våren og forsommeren, vil det være et langt parti uten T-varder. I hytteboka har flere laget svært nøyaktige opptegnelser for sin oppfatning av koordinatene langs turen. Imidlertid er merkingen blitt bedre de siste årene.

## Referanser


## Eksterne lenker
*https://ut.no/hytte/10932/skridulaupbu
Årvollåsen naturminne

**Årvollåsen naturminne** er en kalkrik kambrosilurisk blokk i fjellgrunnen som er innsunket i den omliggende nordmarkitt. Blokken er fullstendig omvandlet (metamorf), og er en brunsvart masse av ulike mineraler. Forekomsten ble fredet 16. november
1984.

## Referanser
Nakkeskjær biotopvern

**Nakkeskjær biotopvern** utgjøres av Nakkeskjæret ved sørspissen av Nakkholmen i Oslo. Skjæret hadde den største koloni av makrellterne i hele Oslofjorden ved tellingen i 2011. Makrellterne er ført som *sårbar* (VU) på den norske rødlista, og bestanden har gått tilbake ved Oslofjorden de siste 30 år. Alt fugleliv er fredet på skjæret og 50 meter ut i sjøen, og det er ferdselsforbud i området fra 15. april til 15. juli.

## Referanser
Griffenfeldsgade

**Griffenfeldsgade** er en sidegate til Nørrebrogade på Indre Nørrebro i København, som ender i Åboulevard.

Gaten er oppkalt etter rikskansler og bibliotekar Peder Griffenfeld. Frem til 1875 var Griffenfeldsgade kjent som *Parcelvej* etter *Parcelbroen* som førte over Ladegårdsåen. Gaten huset tidligere *Sankt Josephs Hospital* hvis bygninger var oppført i nygotisk stil av arkitekten Christian Hansen (1803–1883). 

I dag huser gaten en rekke afrikanske spesialforretninger, kafeer og restauranter.

I Griffenfeldsgade lå også bodegaen *Nørrehus*, som oppstod en gang på 1920-tallet. Grensende opp til gaten ligger også Folkets Park.

## Referanser
Ulf Peder Olrog

**Ulf Peder Thorvaldsson Olrog** (født 27. februar 1919 i Stockholm, død 13. februar 1972 i Stockholm) var en svensk visesanger, visesamler og etnolog. Han huskes både for sine egne viser og som grunnleggeren av Svenskt visarkiv. I Norge er han kjent som Alf Prøysens svenske samarbeidspartner; de oversatte og utvekslet visetekster seg i mellom.

## Biografi
Han vokste opp i Stigtomta og Nyköping, hvor faren henholdsvis var jordbruker og sykehusdirektør. Som elev ved Nyköpings högre allmänna läroverk startet han danseorkesteret *Swinging Boys* sammen med noen kamerater. 

Olrog studerte litteratur ved Universitetet i Uppsala 1938–44. Også her spilte han i danseorkester. Studiene ble supplert med licentiatgrad i etnologi 1951 med avhandlingen *Studier i folkets visor*. Han arbeidet som hjelpelærer i etnologi ved Universitetet 1952–59, samtidig som han 1951–54 var Svenskt Visarkivs første leder. 

Studentorkesteret utviklet seg gjennom studietiden først på 1940-tallet, og Olrog bidro med egne sanger. Han utviklet en fiktiv hovedperson og tekstforfatter, Edvard Rosenblom som er gjennomgangsfigur i sangene. Han utga etterhvert sju visesamlinger med fellestittelen *Rosenbloms visor*; den første utkom i 1945 og den siste i 1955. «Visorna var ofta burleska i studentikos anda, men de kunde också präglas av ursvensk dansbanestämning». Som sangforfatter og artist var han svært populær i Sverige gjennom 1940- og 1950-tallet. 

Fra 1964 var han fast ansatt i Sveriges Radio. Han døde ved en drukningsulykke i 1972.

## Prøysen og Egner

Tidlig på 1950-tallet ble det etablert kontakt mellom Olrog og Alf Prøysen, og dette utviklet seg til en avtale om fri bruk av hverandres tekster i egne oversettelser. I 1953 utga Prøysen *Tingeltangel i natt*, et visehefte med åtte Olrog-sanger i norsk drakt, mens Olrog samme år utga *Kökspolka och 7 andra av Alf Prøysens visor*. I 1957 oversatte Olrog 16 viser som han arrangerte for piano og ga ut i noteheftet *Alf Pröysens bästa*. De av Olrogs sanger som er særlig kjent i Prøysens norske versjon er «Næsning på Hamarmarten» («Samling vid pumpen») og «Så seile vi på Mjøsa» («Resan til Cyteræ»).

Som medarbeider i Sveriges Radios barneprogram *Snurran* var han ikke bare ansvarlig for svenske versjoner av Prøysens barnesanger og fortellinger om Teskjekjerringa, men han er også oversetteren av Thorbjørn Egners bøker til svensk: Klatremus og de andre dyrene i Hakkebakkeskogen, Folk og røvere i Kardemomme by og Karius og Baktus.

## Referanser


## Eksterne lenker
* 
* 
*
Tollef Lintrup Paus

**Tollef Lintrup Paus** (født 22. april 1846 i Elverum, død 4. juli 1915 i Trondhjem) var en norsk offiser og jernbaneingeniør. Han arbeidet i sitt yrkesliv med utbyggingen av jernbanenettet i Norge.

## Karriere

Han ble offiser i 1866, tok eksamen ved Den militære høyskole i 1870 og ble kaptein i 1883. Han var seksjonsingeniør ved jernbaneanleggene på Røros og Meråkerbanen, og var fra 1892 distriktsingeniør ved NSB. Han var overingeniør ved Statsbanene 1898–1915.

## Familie

Han var sønn av prokurator og fogd Henrik Johan Paus og Sophie Lintrup. Faren hadde den uvanlige idé å gi sine eldste barn navn etter deres nummer i søskenflokken: Nina, Tina, Ellef og Tollef, og han var som navnet antyder tolvte barn. Henrik Ibsen var hans fetter. Han ble i 1876 gift med Hedevig Holmsen, datter av oberstløytnant Hans Wangensten Holmsen og Valborg Gøttsche. Han var far til jernbaneingeniør Olaf Paus (f. 1878) og direktør i Vegdirektoratet Hans Wangensten Paus, og var farfar til ambassadør Thorleif Lintrup Paus.

## Utmerkelser
* Ridder 1. klasse av St. Olavs Orden for fortjeneste av jernbanevesenet (1896)

## Referanser
Jill Officer

**Jill Officer** (født 2. juni 1975 i Winnipeg, Manitoba) er en kanadisk curlingspiller. Hun har vunnet Canadamesterskapet fire ganger og har en gullmedalje og en bronse fra Curling-VM. Officer skal sette andresten for det kanadiske laget i curlingturneringen under Vinter-OL 2014 i Sotsji.

## Referanser


## Eksterne lenker
* 
* Profil  på Sotsji-OLs nettsider